text: 8.-19. juni 2022 skipaði RIVA fyri nýggjum dansitilhaldi í Styggbo, Svøríki, í víðari samstarvi við Ehrstrand Dance Collective og Viksjöforsbaletten. Dansitilhaldið byrjaði 8. juli og endaði við eini framførslu 19. juni á uttandura pallinum hjá Viksjöforsbaletten. Hetta tilhaldið nýtti søgnina handan stakkarnar “Risin og Kellingin” og svensku søgnina "Hårgadansen" sum íblástur til skapandi menningartilgongdina.
text: #000002
text: Julia Ehrstrand var gestakoreografur til fyrsta tilhaldið hjá RIVA í august og skuldi hon m.a. tulka søgnina handan Risan og Kellingina og burturúr tí gera eitt av teimum 3. nýggju dansiverkunum. Í tíðarskeiðnum tilhaldið stóð á, byrjaðu vit at finna ymsar hættir hvussu okkara samstarv kundi mennast, hvørjar ágóðar, ið vit kundu fáa hvør frá øðrum, og hvussu vit saman við Ehrstrand Dance Collective kundu víðarimenna og víðka um møguleikarnar hjá RIVA, m.a. at fara uttanlands við okkara verkætlan. Tískil varð okkara næsta tilhald hildið í Styggbo, Svøríki í víðari samstarvi við Julia Ehrstrand / Ehrstrand Dance Collective. Soleiðis kundu vit víðarimenna verkini sum spurdust burturúr okkara fyrsta tilhaldi í august, umframt at seta upp nýggj verk við útgangsstøði í svensku søgnini “Hårgadansen”.
text: #000003
text: “Tað er seint eitt leygarkvøld og allur ungdómur í Hårga er komin saman at dansa í smáttuni í bygdini. Brádliga steðgar tónleikurin og ein spælimaður kemur fram úr skuggunum. Hann hevur ein stóran, myrkan hatt á høvdinum og undir honum síggjast brennandi eygu. Spælimaðurin setur sína fiól undir høkuna og byrjar at spæla eitt lag, ið eingin av teimum áður hevði hoyrt. Ungdómarnir byrja alt fyri eitt aftur at dansa til henda nýggja tónleikin, men tá teir fyrst eru byrjaðir, kunnu teir ikki gevast aftur. Dansurin heldur fram alla náttina og í lýsingini byrjar spælimaðurin at fara úr smáttuni, við øllum ungdóminum dansandi á rað aftaná sær. Eingin fær steðga at dansa. Tónleikurin frá fiólini dregur føtur teirra við sær. Tá kirkjuklokkurnar byrjað at ringja inn til guðstænastu, hvørvur spælimaðurin og við honum tann dansandi ungdómurin. Ein genta lá eftir á dansigólvinum í smáttuni. Eingin hevði lurtað eftir henni, tá hon ávaraði um spælimannin, og eingin hevði varnast geitabukkafótin hann hevði á sær, tí tey vóru ov upptikin at dansa tann villasta dansin tey nakrantíð høvdu dansa.
text: #000004
text: Søgnin heldur fram at spælimaðurin leiddi tey dansandi upp Hårgaberget har tey hildu fram at dansa til einans teirra beinagrind var eftir. Summi siga at ein enn kann síggja merkini frá ringdansinum á Hårgaberget, og um ein er nóg djarvur at fara út eina nátt, tá fullmáni er, kann tónleikurin hjá spælimanninum enn hoyrast.”
text: #000005
text: Ein serstøk tøkk til Svante Ulsson (SE) fyri at læra okkum dansifetini til Hårgadansen.
text: #000008